Up-161/07
Natisni
Opravilna št.:
Up-161/07
Datum odločitve:
24. 2. 2009
ECLI:
ECLI:SI:USRS:2009:Up.161.07
Akt:
Ustavna pritožba zoper sklep Vrhovnega sodišča št. Cpg 2/2005 z dne 17. 10. 2006 v zvezi s sklepom Okrožnega sodišča v Krškem št. Rp 17/2004 z dne 18. 10. 2005
Izrek:
Postopek odločanja o ustavni pritožbi zoper sklep Vrhovnega sodišča št. Cpg 2/2005 z dne 17. 10. 2006 v zvezi s sklepom Okrožnega sodišča v Krškem št. Rp 17/2004 z dne 18. 10. 2005 se ustavi.
Evidenčni stavek:
Ker pritožnica overjenih prevodov pisanj v italijanski jezik v zahtevanem roku ni predložila, je Ustavno sodišče na podlagi prvega odstavka 6. člena ZUstS v zvezi z drugim odstavkom 146. a člena Zakona o pravdnem postopku štelo, da je ustavno pritožbo umaknila in je postopek odločanja o ustavni pritožbi ustavilo.
Geslo:
1.5.51.2.7 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Umik ustavne pritožbe.
Pravna podlaga:
Člen 55.b.3,  Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Vlagatelj:
Družba Lipa Kostanjevica, struženi elementi iz lesa in stavbno pohištvo, d. o. o., Kostanjevica na Krki
Datum vloge:
16. 1. 2007
Vrsta odločitve:
sklep
Vrsta rešitve:
ustavitev
Dokument:
US28621
Dokument v PDF obliki:
Up-161-07.pdf
73 KB
Prenesite datoteko
Številka:
Up-161/07
Datum:
24. 2. 2009
SKLEP
Senat Ustavnega sodišča je v postopku odločanja o ustavni pritožbi, ki jo je vložila družba Lipa Kostanjevica, struženi elementi iz lesa in stavbno pohištvo, d. o. o., Kostanjevica na Krki, ki jo zastopa Benjamin Zagorc, odvetnik v Ljubljani, na seji 24. februarja 2009
sklenil:
Postopek odločanja o ustavni pritožbi zoper sklep Vrhovnega sodišča št. Cpg 2/2005 z dne 17. 10. 2006 v zvezi s sklepom Okrožnega sodišča v Krškem št. Rp 17/2004 z dne 18. 10. 2005
se ustavi
.
Obrazložitev
1.	Pritožnica je 15. 1. 2007 vložila ustavno pritožbo zoper v izreku tega sklepa navedene sklepe.
2.	Senat Ustavnega sodišča je ustavno pritožbo s sklepom št. Up-161/2007 z dne 20. 5. 2008 sprejel v obravnavo.
3.	Ustavno sodišče bi moralo na podlagi drugega odstavka 56. člena Zakona o Ustavnem sodišču (Uradni list RS, Št. 64/07 - ur. p. b. - v nadaljevanju ZUstS) ustavno pritožbo poslati nasprotni udeleženki v postopku priznanja tuje sodne odločbe družbi T. & T., S. r. L., Italija (v stečaju). Ker gre za tujo pravno osebo, je bila pritožnica na podlagi prvega odstavka 6. člena ZUstS v zvezi s prvim odstavkom 146.a člena Zakona o pravdnem postopku (Uradni list RS, št. 73/07 - ur. p. b. in 45/08 - v nadaljevanju ZPP) pozvana, da Ustavnemu sodišču v zahtevanem roku predloži overjene prevode ustavne pritožbe s prilogami v italijanski jezik. Pritožnica overjenih prevodov pisanj v italijanski jezik v zahtevanem roku ni predložila. Zato je Ustavno sodišče na podlagi prvega odstavka 6. člena ZUstS v zvezi z drugim odstavkom 146.a člena ZPP štelo, da je ustavno pritožbo umaknila in je postopek odločanja o ustavni pritožbi ustavilo.
4.	Senat Ustavnega sodišča je sklep sprejel na podlagi tretjega odstavka 55.b člena ZUstS v sestavi: predsednik senata Jan Zobec ter člana mag. Marija Krisper Kramberger in Jože Tratnik. Sklep je sprejel soglasno.
Jan Zobec
Predsednik senata